Bya Boniface Kizza
Abalimi b’ekirime ky’emmwanyi mu district y’e Kyotera bali mukutya okwamanyi olwebbeyi eyeyongera okukka buli olukya nga kiwalirizza bangi okutandika okwesonyiwa okulima ekirime kino.
Kubamu betwogeddeko nabo nga bakulembeddwamu Joseph Bbale bagamba nti wetwayingirira omwaka guno kiro yakase yali egulwa wakati wa shs 7200 ne 8000 naye kibewunyisa nti mukaseera kano egula wakati wenkumi 3000 ne 4000 kyebagamba nti sente zino ntono nnyo bosinziira kwezo zebatekamu, nga kwotadde n’ebbeyi y’ebigimusa kko n’eddagala erifuuyira omuddo okuba ng’ebbeyi yabyo eyongerabwongezi kwekanama.
Bano batubulidde nti singa embeera eno tenogebwa mangu ddagala yandivirako abalimi bangi okwesonyiwa ekirime kino songa kirina kyamanyi kyekigasse kunkulakulana y’eggwanga nga kwotadde n’okumalawo obwavu obufumbekedde mubantu.
Mungeri y’emu batutegezeeza nga bwebakoze kyonna ekisoboka okulaba nga bakuuma omutindo ogulagibwa ekitongole kyebyemmwanyi mu ggwanga kyokka kibewunyisa ng’ebbeyi eyongera kusereba.
Muwonge Deo ng’ono musubuzi wammwanyi ategezezza nga bbo abasubuzi bwebatayinza kugula mmwanyi kubbeyi nene olwensonga nti Uganda yava mukatale kensi yonna akasunsula n’okwekeneenya omutindo gwemmwanyi ekiyinza okulemesa emmwanyi zawano okufuluma eggwanga olwo bbo n’ebafiirwa ensimbi zabwe.
tso_Latn lug_Latn lug_Latn lug_Latn lug_Latn lug_Latn